આવશ્‍યક ચીજ વસ્‍તુ અધિનિયમ ૧૯૫૫ હેઠળ બહાર પડાયેલ આદેશો અન્‍વયે લાયસન્‍સ આપવાની કામગીરી જિલ્‍લા કક્ષાએ કલેકટરશ્રી જિલ્‍લા પુરવઠા અધિકારી/મામલતદારશ્રીએ કરવાની થાય છે. જાહેર વિતરણ વ્‍યવસ્‍થાના સુચાર સંચાલન માટે રાજ્ય સરકારે ગ્રામ્‍ય અને શહેરી વિસ્‍તારો માટે નક્કી કરેલ વસતિના ધોરણે દરેક તાલુકા અને શહેરી વિસ્‍તાર (ઝોન) માં વાજબી ભાવની દુકાનો માટે ચોક્કસ વિસ્‍તારો નિર્ધારીત કરવામાં આવે છે અને દરેક વાજબી ભાવની દુકાન વિસ્‍તાર માટે વાજબી ભાવની દુકાનોના સંચાલકોની પસંદગીની કાર્યવાહીતાલુકા સલાહકાર સમિતિની ભલામણ મેળવી જિલ્‍લા કલેકટરશ્રીના અધ્‍યક્ષપણા હેઠળ જિલ્‍લા સલાહકાર સમિતિના નિર્ણય મુજબ જિલ્‍લા પુરવઠા અધિકારીશ્રીએ કરવાની થાય છે. ઉપરાંત જાહેર વિતરણ વ્‍યવસ્‍થા કંટ્રોલ ઓર્ડર હેઠળ પરવાના આપવાની કામગીરી પણ જીલ્‍લા કક્ષાએથી કરવામાં આવે છે.